EkBass/fiwiki-20250220-pages-articles huggingface dataset:
Taikinamäki

thumb|Vuoden 2014 lippujuhlan päivän paraatijoukkoja Taikinamäen kiertoliittymässä Taikinamäki on Lappeenrannan kaupunginosa ja tilastoalue. Se sijaitsee kaupungin keskustassa. Lappeenrannan kuudennen ja seitsemännen kaupunginosan alueet eli nykyiset Taikinamäki ja Kimpinen liitettiin Lappeenrantaan pakkolunastamalla 11. toukokuuta 1907. Aiemmin alueet kuuluivat Lappeen pappilan maihin. Taikinamäen maamerkki on Lappeenrannan vesitorni ja sen edustan suuri kiertoliittymä. Alkuperäinen vesitorni valmistui vuonna 1927 ja nykyinen vanhan ympärille vuonna 1955. Vesitornin tuntumasta alkaa puulajipuisto Arboretum, joka jatkuu itään Kimpisen ja Lepolan kaupunginosien alueelle Valtakadun molemmin puolin. Pohjolankadulla ovat Kimpisen koulu ja siihen nykyisin kuuluva Peltolan koulu, Kimpisen lukio ja Myöhempien Aikojen Pyhien Jeesuksen Kristuksen Kirkon seurakuntakeskus. Pohjolankadun koulukiinteistöissä Taikinamäellä toimi aiemmin myös Saimaan ammattikorkeakoulun yksiköitä, jotka muuttivat Skinnarilaan vuonna 2011. Koulukadulla on Lappeenrannan musiikkiopisto. Sen pihapiirissä on Lappeen ensimmäinen kansakoulu, joka aloitti toimintansa 1870-luvun lopulla. Vuonna 1917 viereen rakennettiin Taikinamäen koulu, joka on purettu 2000-luvulla. Vapaudenaukion ympäristössä ovat Lappeenrannan kaupunginkirjaston pääkirjasto, Lappeenrannan kaupunginteatteri ja Assi Vapaudenaukio eli entinen Technopolis. Taikinamäen asutus on 90 prosenttisesti kerrostaloasutusta. Taikinamäen tilastoalueella on 888 asukasta. Kaupunginosaa rajaavat Maaherrankatu pohjoisessa, Pajakuja ja Messukatu idässä, Armilankatu etelässä ja Lappeenkatu ja Anni Swanin katu lännessä. Taikinamäen naapurikaupunginosia ovat Kimpinen, Lepola, Peltola ja Kylpylä. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Loganin kansainvälinen lentoasema

Kenraali Edward Lawrence Loganin kansainvälinen lentoasema (, ) on Bostonin kaupungin kansainvälinen lentoasema Massachusettsissa, Yhdysvalloissa. Se avattiin 8. syyskuuta 1923. Vuonna 2015 lentokenttä palveli 33 449 580 matkustajaa. Lentoasemalla on kuusi kiitotietä ja neljä terminaalia. == Lähteet == * Massport.com === Viitteet === == Aiheesta muualla == * Luokka:Bostonin rakennukset ja rakennelmat Luokka:Massachusettsin liikenne Luokka:Yhdysvaltain lentoasemat
AFTA

AFTA eli ASEAN Free Trade Area on Kaakkois-Aasian maiden yhteistyöjärjestö ASEANin jäsenvaltioiden muodostama vapaakauppa-alue, jonka tehtävänä on tukea ASEAN-maiden omaa teollisuutta. AFTA perustettiin 28. tammikuuta 1992 Singaporessa, jolloin ASEANiin tuli mukaan kuusi maata; Brunei, Indonesia, Malesia, Filippiinit, Singapore ja Thaimaa. Myöhemmin siihen liittyivät Vietnam 1995, Laos ja Myanmar 1997 ja Kambodža 1999. AFTAan kuuluvat nykyisin kaikki kymmenen ASEAN-maata. Luokka:Kaakkois-Aasia Luokka:Vapaakauppa-alueet Luokka:Kansainväliset diplomaattiset järjestöt
Susanna Rajamäki

Susanna Maria Rajamäki (s. 19. syyskuuta 1979 Karijoki) on suomalainen yleisurheilija. Hän kilpaili pääasiassa seitsenottelussa ja uransa loppuvaiheessa pituushypyssä. Hän edustaa Karijoen Tapparaa ja häntä valmensi uransa aikana Jouni Vieno ja isänsä Antti Rajamäki. Rajamäki sijoittui seitsemänneksi 19-vuotiaiden EM-kilpailujen seitsenottelussa Ljubljanassa 1997. Seuraavana vuonna hän saavutti hopeaa saman ikäluokan MM-kilpailuissa Annecyssa pistemäärällä 5721. Vuonna 1999 hän oli neljäs 22-vuotiaiden EM- kilpailuissa Göteborgissa tuloksella 5745. Sydneyn olympialaisissa 2000 hän sijoittui kolmanneksitoista 22-vuotiaiden Suomen ennätystuloksella 6021 pistettä. Samana vuonna hän voitti Göteborgissa 22-vuotiaiden Pohjoismaiden mestaruuden 100 metrin aitajuoksussa ajalla 13,86 s. Vuonna 2003 hän sijoittui Universiadien seitsenottelussa neljänneksi. == Aikuisten SM-mitalit == *Ulkoradat **200 metrin juoksu: Seinäjoki 1999 pronssia 24,42 s **100 metrin aitajuoksu: Turku 2001 kultaa 13,78 s **Pituushyppy: Seinäjoki 1999 hopeaa 617 cm, Lahti 2000 kultaa 645 cm, Espoo 2009 hopeaa 619 cm **Seitsenottelu: Tampere 1996 pronssia 5331 pist., Lahti 2000 kultaa 6014 pist., Helsinki 2003 hopeaa 5707 pist. *Sisäradat **Pituushyppy: Vaasa 2009 hopeaa 609 cm, Helsinki 2004 pronssia 601 cm, Joensuu 2008 pronssia 595 cm **Kuulantyöntö: Jyväskylä 1999 pronssia 14,48 m == Henkilökohtaiset ennätykset == === Ulkoradat === Laji Tulos Paikka Vuosi 100 m 11,92 Raahe 1999 200 m 23,80 Raahe 1999 400 m 60,43 Seinäjoki 1998 800 m 2.18,47 Sydney 2000 100 m aj 13,60 Tampere 2000 300 m aj 46,16 Vaasa 1996 Korkeus 171 Haapsalu 1997 Pituus 648 Helsinki 2000 Kuula 14,52 Alajärvi 1999 Kiekko 36,14 Jalasjärvi 1997 Keihäs 41,17 Praha 1999 Seitsenottelu 6021 Sydney 2000 === Sisäradat === Laji Tulos Paikka Vuosi 60 m 7,98 Pori 2005 200 m 25,36 Kuortane 1999 800 m 2.28,76 Turku 2000 60 m aj 8,51 Jyväskylä 2000 Korkeus 170 Mustasaari 1999 Pituus 616 Jyväskylä 2000 Kuula 14,48 Jyväskylä 1999 Viisiottelu 4107 Turku 2000 == Lähteet == * * Luokka:Suomalaiset yleisurheilun moniottelijat Luokka:Suomalaiset pikajuoksijat Luokka:Suomalaiset pika-aitajuoksijat Luokka:Suomalaiset pituushyppääjät Luokka:Suomalaiset kuulantyöntäjät Luokka:Vuonna 1979 syntyneet Luokka:Elävät henkilöt
Polaroid

Polaroid Corporation on yhdysvaltalainen Edwin H. Landin vuonna 1937 perustama valokuvausalan yritys. Yhtiön tunnetuimpia tuotteita olivat sen vuonna 1948 markkinoille tuomat pikakamerat. Ne olivatkin päätuote aina vuoteen 2008, jolloin yhtiö lopetti niiden tuotannon kokonaan. Toimintansa yhtiö aloitti kuitenkin valmistamalla polarisoivia aurinkolaseja. Lokakuussa 2001 yhtiö haki konkurssisuojaa. Yhtiön varat ja tuotemerkki Polaroid siirrettiin uudelle yhtiölle. Uusi yhtiö jatkoi nimellä Polaroid Corporation valmistaen kameroita vuoteen 2007. Pikakameroihin tarvittavan filmin valmistamisen se ilmoitti lopettavansa vuonna 2009. Yhtiön ongelmien taustalla oli sen kyvyttömyys ennakoida digitaalisen valokuvauksen läpimurtoa ja vastata sen tuomiin muutoksiin. Polaroid voitti vuonna 1986 Kodakia vastaan käymänsä patenttiriidan, minkä seurauksena Kodak vetäytyi pikakameramarkkinoilta. Polaroidin yksi kaupallisesti epäonnistuneista keksinnöistä oli Polavision- niminen pikakehitteinen elokuva. Se tuotiin kalliin kehittelytyön tuloksena markkinoille juuri, kun magneettiseen videonauhaan perustuva kuvatallennus valtasi alaa. Polaroid oli ensimmäisten joukossa valmistamassa digitaalisia kameroita vuonna 1996, mutta sen markkinaosuus ei kohonnut suureksi. Itävaltalainen yrittäjä aloitti Polaroid-kameroiden tuotannon jälleen vuonna 2010. Polaroidilla on ollut vaikeuksia myös oman tuotemerkkinsä hallinnassa. Vuoden 2001 konkurssisuojan yhteydessä Polaroid-tuotemerkki lisensoitiin Petters Group Worldwide -nimiselle yritykselle, joka osti tuotemerkin itselleen 2005. Kolme vuotta myöhemmin Petters Group hakeutui konkurssiin FBI:n tutkittua sitä ja todettua yrityksen pyramidihuijaukseksi. Vuonna 2009 ryhmä sijoittajia osti Polaroid-tuotemerkin ja perusti sitä lisensoimaan PLR IP Holdings -yhtiön. == Lähteet == ==Aiheesta muualla== * Yrityksen kotisivut * Save Polaroid * Polaroid uusi aine, joka on alistanut valon valtansa alle, Seura, 23.08.1939, nro 34, s. 10, Kansalliskirjaston digitaaliset aineistot Luokka:Yhdysvaltalaiset yritykset Luokka:Valokuvausalan yhtiöt Luokka:Valokuvausalan tuotemerkit
Eero Yrjö-Koskinen

Eero Lauri Sakari Yrjö-Koskinen (s. 10. joulukuuta 1962 Helsinki) on Brysselissä toimivan eurooppalaisen ajatuspajan (Institute for European Environmental Policy, IEEP) toiminnanjohtaja. Hän siirtyi tehtävään marraskuusssa 2022. Sitä ennen hän toimi Suomen instituutin (FinnAgora) johtajana BudapestissaUnkarin instituutin johtaja. Instituutit.fi. Viitattu 26.10.2020., Keskuskauppakamarin vastuullisuusasiantuntijanahttps://www.hameensanomat.fi/kanta-hame/eero-yrjo- koskinen-on-kuin-moderni-unilukkari-694731/, Green Budget Europe -järjestön toiminnanjohtajana Brysselissä sekä Kestävän kaivostoiminnan verkoston pääsihteerinä Etelärannassa. Yrjö-Koskinen valmistui ylioppilaaksi vuonna 1982 ja valtiotieteen maisteriksi vuonna 1990 Helsingin yliopistosta. Hän työskenteli vuosina 1990–1991 Kehitysmaainstituutin (nyk. Helsingin yliopiston valtiotieteellisen tiedekunnan kehitysmaatutkimuksen laitos) tutkijana ja vuodet 1991–1993 YK:n huumevalvontaohjelman apulaisasiantuntijana La Pazissa Boliviassa. Suomeen hän palasi vuonna 1993 ja toimi Ylen TV-uutisten kesätoimittajana ja siirtyi samana vuonna Wider-instituutin tiedottajaksi, jona toimi vuoteen 1995. Vuosina 1995–1999 hän oli Euroopan parlamentin suomenkielisen tiedotusyksikön esimiehenä Brysselissä ja Luxemburgissa ja vuosina 1999–2002 europarlamentin budjettivaliokunnan valiokuntasihteerinä. Vuonna 2002 hänet valittiin Suomen luonnonsuojeluliiton toiminnanjohtajaksi, jossa hän toimi elokuuhun 2015 saakka. Yrjö-Koskinen on työskennellyt myös Vihreän liiton ensimmäisenä liittosihteerinä vuosina 1987–1988 ja Ydin-lehden toimitussihteerinä vuonna 1989. Lisäksi hän on toiminut Riihimäen vihreiden puheenjohtajana ja Vapaus Valita Toisin ry:n puheenjohtajana. Vuosina 2007–2009 hän oli vihreiden puoluehallituksen jäsen. Yrjö-Koskinen toimi Riihimäen kaupunginvaltuutettuna vuosina 2009−2012 ja 2017−2020. Hän luopui Riihimäen luottamustehtävistä muutettuaan Helsinkiin syyskuussa 2020. Yrjö- Koskisen vaimo Marja Väätäinen kuoli kesäkuussa 2022 pitkäaikaiseen sairauteen. Heillä on kaksi aikuista lasta. Eero Yrjö-Koskisen isoisän isoisä oli professori, senaattori ja fennomaani Yrjö Sakari Yrjö-Koskinen. ==Lähteet== Luokka:Suomalaiset järjestöjohtajat Luokka:Riihimäen kaupunginvaltuutetut Luokka:Vihreän liiton poliitikot Luokka:Vuonna 1962 syntyneet Luokka:Elävät henkilöt
L.A. Law

L.A. Law on yhdysvaltalainen Emmy-palkittu draamasarja, joka sijoittui kuvitteelliseen Los Angelesissa sijaitsevaan asianajotoimistoon. Sarjaa tehtiin kahdeksan kautta, vuodesta 1986 vuoteen 1994. Se oli yksi 1980-luvun lopun ja 1990-luvun alun suosituimmista televisiosarjoista Yhdysvalloissa. Sarjan luojat ovat Steven Bochco (hänen muita sarjojaan ovat Hill Street Blues ja NYPD Blue) ja lakimies Terry Louise Fisher. Sarjan tunnusmusiikin sävelsi Mike Post. Sarjassa käsiteltiin muun muassa seuraavia aiheita: AIDS, seksuaalisuus, kuolemantuomio ja rotumellakat. L.A. Law voitti useita palkintoja, kuten Emmy-palkinnot 1987, 1989, 1990 ja 1991. Kaudella 1988–1989 yhdeksän sarjan näyttelijää oli ehdolla Emmy-palkinnon saajaksi. Kuitenkin vain Larry Drake voitti (paras miessivuosan esittäjä). == Näyttelijät == Alkuperäiset näyttelijät: Myöhemmin mukaan tulleita: == Lähteet == == Aiheesta muualla == *L.A. Law International Movie Databasessa Luokka:1980-luvun televisiosarjat Luokka:1990-luvun yhdysvaltalaiset draamasarjat Luokka:NBC:n televisio-ohjelmat
Jack Cassidy

pienoiskuva|Jack Cassidy John Joseph Edward "Jack" Cassidy (5. maaliskuuta 1927 Richmond Hill, New York – 12. joulukuuta 1976 Hollywood, Kalifornia) oli yhdysvaltalainen näyttelijä, joka esiintyi teatterissa, elokuvissa ja televisiossa. Cassidy loi mittavan teatteriuran Broadwaylla ja on yksi eniten Tony-ehdokkuuksia ansainnut näyttelijä musikaalikategorioissa. Lisäksi hän sai kaksi Emmy-ehdokkuutta. Teatterin jälkeen Cassidy siirtyi televisio-ja elokuvarooleihin ja vieraili muun muassa Alfred Hitchcockin lyhytfilmeissä, Bonanzassa, Cannonissa, Sheriffi McCloudissa ja etenkin Columbossa, jossa hän näytteli murhaajan osaa kolmessa eri televisioelokuvassa. Elokuvarooleja hänellä oli harvakseltaan, ehkäpä huomattavin oli Clint Eastwoodin vuoden 1975 trillerissä Tehtävä Alpeilla. Cassidy oli biseksuaali ja solmi kaksi avioliittoa, joista ensimmäisestä Evelyn Wardin kanssa syntyi yksi ja jälkimmäisestä Shirley Jonesin kanssa kolme lasta. Cassidy kuoli tapaturmaisesti asuntonsa tulipalossa joulukuussa 1976.Jack Cassidy.com: Bio Viitattu 23.1.2012 == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Vuonna 1927 syntyneet Luokka:Vuonna 1976 kuolleet Luokka:Tony-palkinnon saajat
Noora Pesola

Noora Johanna Kautonen (o.s. Pesola, s. 8. maaliskuuta 1987 Lahti) on aktiiviuransa päättänyt suomalainen pituushyppääjä. Hän edusti urallaan Lahden Ahkeraa ja häntä valmensi vuoteen 2007 Helgi Lamp, vuosina 2007–2013 Jarkko Salminen ja vuosina 2013–2015 Janne Lahtinen. Pesola sijoittui kahdeksanneksi alle 20-vuotiaiden MM-kilpailussa Pekingissä 2006 tuloksella 617 cm. Hän kuului samoissa kilpailuissa lisäksi Suomen joukkueeseen, joka putosi alkuerissä 4 × 100 metrin viestissä. Alle 23-vuotiaiden EM-kilpailuissa 2009 hän karsiutui pituushypyn loppukilpailusta. Pesola on voittanut ulkoratojen Suomen-mestaruuden Tampereella 2008 ennätyksellään 646 cm ja Espoossa 2009 tuloksella 623 cm. Hopeaa hän sai Turussa 2011 ja pronssia Kajaanissa 2010. Viestijuoksun SM-kilpailuissa hän kuului 4 × 100 metrin voittajajoukkueeseen Turussa 2007 ja Pedersöressä 2010 ja sai pronssia 2005. Sisäratojen SM- kilpailuissa Pesola on voittanut kultaa Rovaniemellä 2007 tuloksella 610 cm, Joensuussa 2008 tuloksella 616 cm, Vaasassa 2009 tuloksella 617 cm ja Turussa 2010 tuloksella 614 cm. Helsingissä 2011 hän sai hopeaa ja Tampereella 2012 ja Jyväskylässä 2013 pronssia. Halliennätyksensä 627 cm hän hyppäsi Anconassa ja Jyväskylässä vuonna 2008. Pesola lopetti uransa kauden 2015 jälkeen ja keskittyi työhönsä fysioterapeuttina. Hänellä on kaksi lasta. == Lähteet == * ===Viitteet=== Luokka:Suomalaiset pituushyppääjät Luokka:Vuonna 1987 syntyneet Luokka:Elävät henkilöt
Wengemillettia

Wengemillettia (Millettia laurentii) on afrikkalainen puulaji, jota käytetään huonekaluissa ja sisustusmateriaalina. == Ulkonäkö ja koko == Wengemillettia kasvaa noin 20 metriä korkeaksi, ja rungon halkaisija voi olla metrin verran. == Levinneisyys == Wengemillettiaa kasvaa Kamerunissa, Kongon tasavallassa, Gabonissa ja Kongon demokraattisessa tasavallassa.Puukeskus Se on IUCN:n luokittelussa erittäin uhanalainen laji. IUCN == Käyttö == Wenge on kovaa ja erikoisen väristä, ja sitä on käytetty veistoksissa, huonekaluissa ja sisärakenteissa kuten portaissa ja parketeissa. Uhanalaista wengeä hakataan sisustuskäyttöön myös laittomasti. Kalusteliikkeiden tuotteissa edelleen uhanalaista sademetsäpuuta Ilta-Sanomat Wengeä käytetään myös sähkökitaroiden ja -bassojen materiaalina. == Lähteet == Luokka:Hernekasvit Luokka:Uhanalaiset kasvit Luokka:Puut
Marianne Mattas

Marianne Christina Mattas (s. 20. elokuuta 1979 Vaasa) on entinen suomalainen korkeushyppääjä. Hän edusti Vaasan Vasamaa ja häntä valmensivat Ahti Koskinen ja Bengt Jönsson. Mattas putosi karsintakilpailussa 19-vuotiaiden EM- kilpailuissa Nyíregyházassa 1995 ja saman ikäluokan MM-kilpailuissa Annecyssa 1998. Vuonna 2000 hän voitti 22-vuotiaiden Pohjoismaiden mestaruuden Göteborgissa tuloksella 183 cm. Seuraavana vuonna hän oli kymmenes 22-vuotiaiden EM-kilpailuissa Amsterdamissa hypättyään 181 cm. Ainoissa aikuisten arvokilpailuissaan, Wienin EM-hallikisoissa 2002, Mattas putosi karsinnassa. Hän voitti urallaan yhden aikuisten maaottelukilpailun, Helsingissä elokuussa 1998. Mattas voitti ulkoratojen Suomen-mestaruuden Seinäjoella 1999 tuloksella 180 cm. SM-hopeaa hän saavutti Oulussa 1998, Turussa 2001 ja Joensuussa 2002. Sisäratojen SM-kilpailuissa hän voitti kultaa Kuopiossa 2000 ja Tampereella 2002. Mattas hyppäsi ulkorataennätyksensä 187 cm Kuortaneella 20. kesäkuuta 1998. Sisäradoilla hän teki Suomen ennätyksen 190 cm Mustasaaressa 9. helmikuuta 2002. == Lähteet == * Luokka:Suomalaiset korkeushyppääjät Luokka:Vuonna 1979 syntyneet Luokka:Elävät henkilöt
Eväsrasia

Eväsrasiaksi kutsutaan laatikkoa, jossa säilytetään lounaseväitä. Monet ihmiset ottavat eväsrasioita mukaan esimerkiksi työpaikoille tai kouluihin. Eväsrasioita on monenlaisia, ja ne kertovat joskus, millainen niiden käyttäjä on. Ennen eväiden kuljettamiseen saatettiin käyttää esimerkiksi paperipusseja, mikä oli paljon epäkäytännöllisempää kuin nykyajan eväsrasiat. Eväsrasia on erityisen suosittu Yhdysvalloissa, jossa ei yleensä ole järjestettyä työpaikka- tai kouluruokailua. Koululaisen varustukseen kuuluukin värikäs, usein sarjakuvahahmoilla koristettu eväsrasia. Amerikkalaiseen rasiasarjaan kuuluu yleensä myös yhteensopiva termospullo. == Aiheesta muualla == Luokka:Keittiövälineet Luokka:Säiliöt
Darwin-seura

Darwin-seura on vuonna 2001 perustettu suomalainen poliittisesti, uskonnollisesti ja aatteellisesti sitoutumaton yhdistys, jonka tarkoituksena on edistää evoluutiobiologian tuntemusta ja tutkimusta sekä kehitysopillista lähestymistapaa eri tutkimusaloilla. Seuran perustamisajatus lähti siitä, että Charles Darwinista ja hänen kehitysopistaan ei tiedetä tarpeeksi Suomessa. Perustajien mukaan kehitysopin sovellukset ovat myös olleet syrjittyjä esimerkiksi yhteiskuntatutkimuksessa. Seuran puheenjohtajana ja perustajajäsenenä toimi Osmo Tammisalo. == Lähteet == ==Aiheesta muualla== * Darwin-seura ry:n kotisivu. Luokka:Suomalaiset järjestöt
Jasmiina

Jasmiina ja Jasmina ovat naisen etunimiä, Jasmin-nimen muunnelmia. Vuodesta 2020 lähtien Jasmiinan nimipäivä on Suomessa 9. heinäkuuta, joka jo ennestään on ollut Jasminin nimipäivä. Suomessa nimi Jasmiina on Digi- ja väestötietoviraston tietojen mukaan annettu vuoden 2019 loppuun mennessä 1538 ja Jasmina 778 henkilölle. Sekä Jasmiinoista että Jasminoista yli puolet on syntynyt 1980- ja 1990-luvuilla. Ennen vuotta 1960 nimeä Jasmiina ei ollut Suomessa annettu kenellekään, nimi Jasmina vain viidelle henkilölle. == Tunnettuja Jasmiinoja ja Jasminoja == * Jasmina Janković (s. 1986), alankomaalainen käsipallomaalivahti * Jasmina Jasharaj (1991–1997), Ruotsissa 6-vuotiaana kadonnut tyttö * Jasmiina Juntunen (s. 2000), suomalainen pesäpalloilija * Jasmiina Järvinen (s. 2001), suomalainen salibandyn pelaaja * Jasmiina Pöntinen, suomalainen ravitsemusterapeutti * Jasmina Suter (s. 1995), sveitsiläinen alppihiihtäjä * Jasmiina Yildiz (s. 1997), suomalainen tositelevisioesiintyjä ja podcast-juontaja == Lähteet == Luokka:Etunimet
Helena Laine

Sirpa Helena Laine (o.s. Ekbom, s. 30. maaliskuuta 1955 Helsinki) on entinen suomalainen keihäänheittäjä ja kuulantyöntäjä. Hän edusti Turun Weikkoja ja häntä valmensivat Risto Lindfors ja Tarmo Laine. Laine putosi karsinnassa Ateenan 1982 EM-kilpailujen keihäskilpailussa. Los Angelesin olympialaisissa 1984 hän sijoittui 11:nneksi tuloksella 58,18 m. Hän edusti Suomea aikuisten maaotteluissa vuosina 1979–1990. Hän heitti keihäsennätyksensä 64,00 m (vanha malli) Salossa 1983. Kuulantyönnössä hänen ennätyksensä oli ulkoradoilla 15,11 (1982) ja sisäradoilla 15,44 (1982) Laine voitti keihäänheiton naisten Suomen- mestaruuden Helsingissä 1979 tuloksella 52,14 m. SM-hopeaa hän saavutti 1981, 1982, 1984, 1986 ja 1989 sekä SM-pronssia 1978, 1983, 1985, 1987 ja 1988. Kuulantyönnössä Laine saavutti ulkoradoilla SM-pronssia 1985 ja 1986. Sisäradoilla hän voitti Suomen-mestaruuden Turussa 1982 tuloksella 15,24 m. == Lähteet == * Luokka:Suomalaiset keihäänheittäjät Luokka:Suomalaiset kuulantyöntäjät Luokka:Vuonna 1955 syntyneet Luokka:Elävät henkilöt
Hyperäärellinen kunta

Hyperäärellinen kunta on matematiikassa tietyt ehdot täyttävät algebrallinen rakenne. Kunnan \scriptstyle F sanotaan olevan hyperäärellinen, jos se on ylinumeroituva, kvasiäärellinen ja jokaisella absoluuttisesti kokonaisella E-algebralla \scriptstyle R, missä \scriptstyle E on kunnan \scriptstyle F alikunta ja \scriptstyle|R|<|F|, on olemassa E-algebrahomomorfismi \scriptstyle R\to F. James Ax käytti hyperäärellisiä kuntia todistaessaan äärellisten kuntien alkeisteorian olevan ratkeava. ==Lähteet== * James Ax: The elementary theory of finite fields Luokka:Kuntateoria
Rantamerbaupuu

Rantamerbaupuu (Intsia bijuga) on tropiikissa kasvava puulaji, jota käytetään sisustuksessa ja huonekaluteollisuudessa. Se on Guamin kansallispuu.Guam Ifilwood Woodworks Guam (Arkistoitu versio) == Ulkonäkö == Rantamerbaupuu kasvaa 50 metriä korkeaksi. Sen lehdissä on yksi tai kaksi paria pyöreähköjä lehdyköitä. Vaaleanpunaiset kukat kasvavat terttuina. Hedelmä on nahkamainen, kova, päärynänmuotoinen, 8–24 cm pitkä palko, jossa on yhdestä yhdeksään siementä.World Agroforestry (Arkistoitu versio) == Levinneisyys == Rantamerbaupuu on suhteellisen laajalle levinnyt kasvi, ja sitä kasvaa Tyynenmeren eteläosan saarilla, Australian pohjoisosissa, Kaakkois-Aasiassa ja Etelä-Aasiassa sekä Intian valtamerestä Madagaskarilta ja Seychelleiltä. Lisäksi sitä on istutettu muun muassa Tansaniaan ja Mauritiukselle. == Käyttö == Merbau on kovaa, säilyttää muotonsa kuivuessaan ja kestää termiittien hyökkäyksiä. Siksi sitä on käytetty kasvualueillaan lattioihin, ikkunankehyksiin, kaappeihin ja vastaaviin. Sitä on tuotu Eurooppaan parkettimateriaaliksi.Merbau Puukeskus (Arkistoitu versio) Metsäteollisuus tarvitsee ainakin 80 vuotta vanhoja puita. Luonnonvarainen merbau on harvinaista, salahakkuiden takia eräät maat ovat asettaneet vientirajoituksia, mutta niiden kiertämisestä on vahvoja epäilyitä.Merbau Voima (Arkistoitu versio) == Lähteet == Luokka:Hernekasvit Luokka:Puut Luokka:Silmälläpidettävät kasvit
Magnús Gissurarson

Magnús Gissurarson (noin 1175–1236) oli islantilainen roomalaiskatolinen pappismies, joka oli Islannin kahdeksas piispa vuosina 1216–1236. Hänen toimialueensa oli Skálholtin hiippakunta. Luokka:Islantilaiset katoliset piispat Luokka:Vuonna 1175 syntyneet Luokka:Vuonna 1236 kuolleet
Páll Jónsson

Páll Jónsson (1155 – 29. marraskuuta 1211) oli islantilainen roomalaiskatolinen pappismies, joka oli Islannin seitsemäs piispa vuosina 1195–1211. Hänen toimialueenaan oli Skálholtin hiippakunta. Luokka:Islantilaiset katoliset piispat Luokka:Vuonna 1155 syntyneet Luokka:Vuonna 1211 kuolleet
Afzelia africana

Afzelia africana on Afrikassa kasvava puulaji, joka kuuluu hernekasvien heimoon ja palkomahonkien sukuun. Sitä on käytetty tiikin tilalla rakennus- ja huonekalupuuna. Eräs puutavaran kauppanimistä on doussieDoussie (Arkistoitu versio) Puukeskus. == Ulkonäkö ja koko == Afzelia africana kasvaa 10–25 metriä korkeaksi, joskus jopa 40 metriä korkeaksi. Halkaisijaltaan se kasvaa metrin mittaiseksi. == Levinneisyys == Afzelia africana kasvaa laajoilla alueilla trooppisessa Afrikassa. Sen levinneisyysalue rajoittuu lännessä Senegaliin, idässä Ugandaan ja etelässä Kongon demokraattiseen tasavaltaan. Hakkuiden myötä se on käynyt harvinaisemmaksi, ja laji luokitellaan nykyisin vaarantuneeksi lajiksi. == Käyttö == Afxelia africanan puuainesta pidetään hyvälaatuisena, ja sitä käytetään muun muassa rakentamisessa, laivanrakennuksessa ja huonekaluissa. Puuaines on väriltään punaruskeaa. Puun osia on käytetty perinteisesti lääkinnällisiin tarkoituksiin, kuten ruoansulatusongelmien hoitoon ja kivunlievitykseen. Sen oksia käytetään myös karjan rehuna. == Lähteet == Luokka:Hernekasvit Luokka:Uhanalaiset kasvit Luokka:Puut
Gissur Ísleifsson

Gissur Ísleifsson (1042–1118) oli islantilainen pappismies, josta tuli Islannin toinen piispa vuosiksi 1082–1118. Hän oli ensimmäisen piispan Ísleifur Gissurarsonin ja Dalla Þorvaldsdóttirin poika. Hänen toimialanaan oli Skálholtin hiippakunta. Luokka:Vuonna 1042 syntyneet Luokka:Vuonna 1118 kuolleet Luokka:Islantilaiset katoliset piispat
Þorlákur Runólfsson

Þorlákur Runólfsson (1086–1133) oli islantilainen pappismies, josta tuli Islannin kolmas piispa vuodesta 1118 kuolemaansa 1133 asti. Hänen toimialueensa oli Skálholtin hiippakunta. Luokka:Vuonna 1086 syntyneet Luokka:Vuonna 1133 kuolleet Luokka:Islantilaiset katoliset piispat
Yrjö Asikainen

Yrjö Asikainen () oli suomalainen jalkapalloilija. Pelipaikaltaan Asikainen oli keskushyökkääjä. Hän oli yhdessä Aulis Rytkösen kanssa aikansa tunnetuimpia suomalaisia jalkapalloilijoita ja kävi testileireillä myös ulkomailla, esimerkiksi Ajaxissa. Asikainen edusti urallaan Viipurin Palloseuraa, Viipurin Susia, Ilves-Kissoja ja Kiffeniä. Hän voitti Suomen mestaruuden Ilves-Kissoissa vuonna 1950 ja Kiffenissä 1955. Asikainen voitti urallaan kolme kertaa SM-sarjan maalikuninkuuden sekä pelasi myös A-maajoukkueessa. Hän toimi aktiivisesti lajin parissa myös peliuransa jälkeen, muun muassa valmentajana nuorten maajoukkueessa ja Ilves-Kissoissa sekä lehdistön valmentajana Maajoukkue–Lehdistö-otteluissa. Asikainen oli myös Aamulehden avustaja. Hän toimi 25 vuotta Ilves-Kissojen perinteitä vaalivan Ilves-Kissojen Killan puheenjohtajana ja oli Palloliiton ainaisjäsen. ==Saavutukset== *Suomen mestaruus 1950, 1955Palloliiton 100-vuotisjuhlat käynnistyivät Espoossa MTV3 7.1.2007 Viitattu 13.12.2008 *Mestaruussarjan paras maalintekijä 1949, 1950 ja 1955Finland - List of Topscorers (Mestaruussarja/Veikkausliiga) RSSSF ==Huomiot== ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1928 syntyneet Luokka:Vuonna 2008 kuolleet
Taivaalliset tappajat

Taivaalliset tappajat (, ; Chik yeung tin see) on Corey Yuenin vuonna 2002 valmistunut hongkongilainen toimintaelokuva. Pääosissa nähdään Shu Qi, Karen Mok ja Zhao Wei. Elokuvan englanninkielinen nimi juontuu juurensa The Carpentersin laulusta Close to You, joka on vahvasti esillä elokuvassa. == Näyttelijät == Lähde: Viitattu 21.8.2021. == Lähteet == == Aiheesta muualla == * * Elokuvan sivusto Luokka:Vuoden 2002 elokuvat Luokka:Corey Yuenin ohjaamat elokuvat Luokka:Hongkongilaiset toimintaelokuvat Luokka:Tieteiselokuvat
Hasan Ali Toptaş

Hasan Ali Toptaş (s. 15. lokakuuta 1958 Çal, Denizli) on turkkilainen novelli- ja romaanikirjailija. Hänen ensimmäinen novellikokoelmansa ilmestyi 1987. Toptaşia on kutsuttu ”Turkin kirjallisuuden Franz Kafkaksi”. Hän hyödyntää teoksissaan metafiktiota ja intertekstuaalisuutta ja yhdistää absurdia ja surrealismia todellisuuskuvaukseen. Taustalla ovat Miguel de Cervantes ja Šeherazaden sadut. == Teokset == * Yalnızlıklar (1990) * Ölü Zaman Gezginleri (1993) * Sonsuzluğa Nokta (1993) * Gölgesizler (1995, suom. Varjottomat) * Kayıp Hayaller Kitabı (1996) * Ben Bir Gürgen Dalıyım (1997) * Bin Hüzünlü Haz (1999) * Uykuların Doğusu (2005) == Suomennettu teos == * == Aiheesta muualla == * Kirjailijan kotisivu === Kirja-arvosteluja === * Marie Kajava: Salaperäisesti katoavat. Maailmankirjat 3.10.2008. * Pentti Orhanen: Tarina joka hukkui uneen. Ilkka 11.10.2008. * Päivi Jämiä: Varjottomat vaeltaa sielun perässä. Maailmankirjat 12.11.2008. * Juhani Ruotsalo: Mysteerit arkirutiinina. Uutispäivä Demari. * Hannu Poutiainen: Varjoon k&ätketty aurinko ei näy kenellekään. Karjalainen 6.12.2008. Luokka:Turkkilaiset kirjailijat Luokka:Vuonna 1958 syntyneet Luokka:Elävät henkilöt
Tekken Tag Tournament

Tekken Tag Tournament on Namcon kehittämä ja julkaisema neljäs julkaistu Tekken-peli. Peli julkaistiin kolikkopelinä vuonna 1999 ja seuraavana vuonna PlayStation 2:lle. Joulukuussa 2011 PlayStation 3:lle julkaistiin Tekken Hybrid -paketti, joka sisältää HD-päivitetyn version Tekken Tag Tournamentista sekä elokuvan Tekken: Blood Vengeance. == Pelaaminen == Tekken Tag Tounament on ensimmäinen Tekken-peli PlayStation 2:lle. Pelin grafiikkaa ja musiikkia on paranneltu huomattavasti edellisiin Tekken-peleihin. Siinä oli myös eniten hahmoja, mitä on nähty, kunnes Tekken 6 ja Tekken Tag Tournament 2 julkaistiin. Ensimmäinen Tag Tournament sisältää 39 hahmoa, vaikka peli ei kuulu viralliseen Tekken-kaanoniin. Pelissä on kaikki aiempien Tekkenien hahmot lukuun ottamatta Tekken 3:n Gonia ja Doctor Bosconovitchia. Peliin ollaan silti lisätty kaksi uutta hahmoa, Unknown (päävastus) ja Tetsujin (Mokujinin toinen asu). Pelissä on kaikki vanhat pelitilat, mutta myös uusi Tekken Bowl -minipeli, joka paikkaa Tekken Ball Moden. Pelissä voit pelata tällä kertaa kahdella hahmoa. Tätä tag-modea voi pelata melkein jokaisessa tilassa. Pelaaja valitsee pelitilan ja yhden hahmon sijasta kaksi. Tag-nappia painamalla pelattaessa hahmo vaihtuu. == Hahmot == * Anna Williams * Armor King * Baek Doo San * Bryan Fury * Eddy Gordo * Forest Law * Ganryu * Gun Jack * Heihachi Mishima * Hwoarang * Jin Kazama * Julia Chang * Jun Kazama * King II * Lei Wulong * Ling Xiaoyu * Michelle Chang * Nina Williams * Paul Phoenix * Yoshimitsu === Lukitut === * Alex (Rogerin kakkosasu) * Angel (Devilin kakkosasu) * Bruce Irvin * Devil * Jack-2 * Kazuya Mishima * Kuma II * Kunimitsu * Lee Chaolan * Mokujin * Ogre * Panda (Kuman kakkosasu) * Prototype Jack * Roger * Tetsujin (Mokujinin kakkosasu) * Tiger Jackson (Eddy Gordon kakkosasu) * True Ogre * Unknown * Wang Jinrei == Aiheesta muualla == * Luokka:Tekken-pelit Luokka:Vuoden 1999 videopelit Luokka:Kolikkopelit Luokka:PlayStation 2 -pelit Luokka:PlayStation 3 -pelit Luokka:Elektronisen urheilun pelit
Mariantyttäret (luterilainen kirkko)

Evankelisen Mariatien Mariantyttäret () on luterilainen sisaryhteisö, joka toimii Ruotsissa, Tanskassa ja Suomessa. Mariantyttärien sääntökunnan perusti ruotsalainen Gunvor Paulina Norrman (1903–1985), sääntökuntanimeltään Paulina Mariantytär, 1900-luvun puolivälissä. Sisaret antavat köyhyys-, puhtaus- ja kuuliaisuuslupaukset. Sääntökunnan novisiaatti on Ruotsin Vallbyn yhteisössä. Suomen sisarten yhteisö asuu Naantalissa. Ruotsin Vadstenan Mariantyttäret ovat kuuluneet vuodesta 1988 lähtien katoliseen kirkkoon. Mariantyttärien sääntökuntaa ei tule sekoittaa Saksassa toimivaan Basilea Schlinkin perustamaan Evankelisten Mariasisarten sääntökuntaan. ==Kirjallisuutta== *Paulina Mariantytär – Herran työkalu. Karjaa: Sinapinsiemen, 1999. ISBN 951-96207-2-9 ==Aiheesta muualla== *virallinen kotisivu *Mariadöttrarna - Mariantyttäret. Uskonnot Suomessa *Mariantyttäret kulkevat kuuliaisuuden tietä. Turun Sanomat 19.4.2003. *Mariantyttärien kodissa (pdf) Luokka:Luterilaiset veljistöt, sääntökunnat ja luostarit Luokka:Luterilaisuus Ruotsissa Luokka:Luterilaisuus Tanskassa Luokka:Uskonto Naantalissa Luokka:Luterilaisuus Suomessa
Vannes

Vannes (bretoniksi Gwened) on kaupunki Ranskassa. Se on Morbihanin departementin prefektuuri, eli pääkaupunki, Bretagnen alueella (région). Se on perustettu yli 2000 vuotta sitten. == Historia == Kaupungin paikalla oli alun perin kelttiläisten venetien pääkaupunki Dariorigum. Roomalaiset perustivat kaupungin 100-luvun lopulla eaa. nimellä Darioritum. 400-luvulla Vannesiin perustettiin katolisen kirkon hiippakunta. Vannesin ensimmäinen hallitsija oli Waroch. == Kuvia == Vannes - Centre ville.jpg|Kaupungin keskusta perinteisine taloineen ja kapeine katuineen. Taustalla näkyy katedraali. Cathédrale Saint- Pierre de Vannes-2253.jpg|Vannesin katedraali == Tunnettuja asukkaita == *Octave Mirbeau, kirjailija *Alain Resnais, elokuvaohjaaja *Sylvain Marveaux, jalkapalloilija == Katso myös == *Morbihan *Vannes OC, jalkapalloseura == Lähteet == == Aiheesta muualla == *Kaupungin internetsivut Luokka:Ranskan kaupungit Luokka:Morbihanin kunnat
Dauphin (kaupunki)

Dauphin on kaupunki lounaisessa Manitobassa, Kanadassa. Ranskalaisen turkiskauppiaan poika François de La Vérendrye löysi Dauphininjärven vuonna 1739 ja nimesi sen Ranskan kruununperijän mukaan: dauphin oli Ranskan kuninkaan vanhimman pojan käyttämä aatelisarvo. Pian tämän jälkeen Fort Dauphin perustettiin. 1800-luvulla Fort Dauphin toimi Hudson's Bay Company yhtiön kauppapaikkana ja myöhemmin etappina siirtolaisille läntiseen Manitobaan. Ensimmäiset siirtolaiset saapuivat suurimmaksi osaksi Irlannista ja Skotlannista, myöhemmin alueelle muutti siirtolaisia Saksasta, Keski- Euroopasta ja Ukrainasta. Kaupunki perustettiin virallisesti vuonna 1898. Vuonna 2006 kaupungin väkiluku oli 7 906. Kaupungissa on tehty 1974-1979 perustuloon liittyvä MINCOME-kokeilu, johon osallistui 30 prosenttia asukkaista.http://www.bbc.com/future/story/20170118-what-if-the-state- provided-everyone-with-a-basic- incomehttps://economics.ca//cgi/jab?journal=cpp&article;=v37n3p0283 == Lähteet == == Aiheesta muualla == Luokka:Manitoban kaupungit
Manzhouli

Manzhouli () on piirikuntatason kaupunki, joka sijaitsee Kiinassa, Sisä- Mongolian autonomisella alueella, Hulunbuirin prefektuurissa. Se on liikenteeltään maan vilkkain maaraja-asema. Sen pinta-ala on 1 214 neliökilometriä ja sen väkiluku on noin 250 000 asukasta. == Talous == Manzhouli on liikenteeltään Kiinan vilkkain maaraja-asema ja sen osalle kohdistuu 60% kaikesta viennistä ja tuonnista Venäjän federaatioon ja Itä- Euroopan maihin. Samalla se on myös yksi kolmesta merkittävästä Kiinan Venäjän puuntuonnin keskuksesta. == Väestö == 95% alueen väestöstä on han-kiinalaisia, loput mongoleja ja matsuja sekä määrältään vähälukuisempia vähemmistökansallisuuksia. ==Lähteet== ==Aiheesta muualla== *Kaupungin kotisivut *Manzhouli : Where the Clock Always Strikes Nine Manzhouli: Photos and observations *Manzhouli : City of the Plain Pictures and Stories of a trip to Manzhouli at www.pocopico.com *Post codes of Inner Mongolia Luokka:Sisä- Mongolian kaupungit Luokka:Kiinan piirikuntatason alueet
Plastun

Plastun (venäjäksi Пластун) on kylä ja alue Primorjen aluepiirissä, jonne japanilainen Sumimoto Corporationin 45% omistama OAO Terneiles investoi kapasiteetiltaan 420 000 vuosikuutiometrin sahalaitoksen, jonka tavoitteena on käynnistyä tammikuussa 2008. ==Talous== Plastunissa toimii kolme OAO Terneilesin tytäryhtiötä: *ZAO PTS Hardvud ("ПТС Харвуд"), kovien puulajien jalostus, http://www.terneyles.ru/index.php?option=com_content&task;=view&id;=10&Itemid;=49 *OAO Plastun ("Пластун"), levytehdas *ZAO STS Teknovud ("СТС Текновуд"), pehmeiden puulajien jalostus ==Muuta== 1998 Plastunin opettajat sulkivat koulun kahdeksi viikoksi maksamattomien palkkojen vuoksi. Hallinto tarjosi vastineeksi koululakon lopettamiseksi sitä, ettei kaikista virkavelvollisuuksien laiminlyönneistä syytettäisi oikeudessa.http://old.vladnews.ru/magazin.php?id=7&idnews;=74707&current;_magazin=470 Sumimoto Corporation tuli Venäjän federaation puumarkkinoille 1996 ostamalla 11% Terneilesistä. Heinäkuussa 2007 se hankki lisää osuuksia ja omisti lopulta 45%. Yhtiön liikevaihto oli 2007 146 000 000 000 Yhdysvaltain dollarin tasoa.http://vn.vladnews.ru/issue621/Business/Japan_to_invest_in_timber ==Lähdeviitteet== ==Aiheesta muualla== *Panoramio: kuva alueesta luokka:Primorjen aluepiiri Luokka:Venäjän kaupunkityyppiset taajamat
Yves Navarre

Yves Henri Michel Navarre (24. syyskuuta 1940 – 24. tammikuuta 1994) oli ranskalainen kirjailija, joka voitti Goncourt-palkinnon vuonna 1980. Hän oli homo ja kuvasi teoksissaan usein homoseksuaalisuuteen liittyviä teemoja. Hänen romaanejaan ovat muun muassa Goncourt-palkinnon tuonut Le Jardin d’acclimatation (1980) ja AIDSia käsittelevä Ce sont amis que vent emporte (1991). Navarre syntyi Condomissa ja opiskeli Lillen yliopistossa. Hän julkaisi ensimmäisen romaaninsa vuonna 1971 ja oli lisäksi näytelmäkirjailija. Asuttuaan Kanadassa hän palasi Ranskaan hieman ennen kuin teki itsemurhan barbituraattien yliannostuksella Pariisissa tammikuussa 1994. == Lähteet == * New York Timesin muistokirjoitus * Queertheory.com: Histories – Yves Navarre * Yvesnavarre.ch: Repères biographiques * Evene.fr: Biographie d'Yves Navarre Luokka:Ranskalaiset kirjailijat Luokka:Vuonna 1940 syntyneet Luokka:Vuonna 1994 kuolleet Luokka:Itsemurhan tehneet
Maininki Sippola-Wilska

Pirkko Anna Maininki Josefiina Sippola-Wilska (24. syyskuuta 1917 Helsinki – 24. marraskuuta 2008 Helsinki) oli suomalainen laulaja ja kansakoulunopettaja. Sippola-Wilskan puoliso oli elokuvajärjestäjä Kaarlo Johannes Wilska.Apu: Torpan aarteet luettu 13.12.2008 Heidän lapsensa ovat Lea, Lauri, Anna ja Eeva Sippola-Wilska.Esi-isiä etsimässä luettu 13.12.2008 ==Lähteet== ==Aiheesta muualla== * Maininki Sippola-Wilskan muistokirjoitus Helsingin Sanomissa * * Luokka:Suomalaiset laulajat Luokka:Suomalaiset opettajat Luokka:Vuonna 1917 syntyneet Luokka:Vuonna 2008 kuolleet
Rodriguezindodo

Rodriguezindodo eli solitääri (Pezophaps solitaria) oli lentokyvytön, sittemmin sukupuuttoon kuollut kyyhkylintu, joka eli Intian valtameressä sijaitsevalla Rodriguesin saarella. Se oli mauritiuksendodon (Raphus cucullatus) lisäksi ainoa dodojen heimoon (Raphidae) kuulunut laji. Rodriguezindodo oli kooltaan noin 83 senttimetriä pitkä ja painoi noin 20 kilogrammaa.TheFreeDictionary Rodriguezindodo eli kuivissa metsissä ja mahdollisesti pensaikoissa. Laji muni yhden munan maassa olevaan pesään. Ensimmäinen maininta rodriguezindodosta on ranskalaisen hugenotin François Leguat’n matkakertomuksessa Voyages et aventures de François Leguat et de ses compagnons en deux isles désertes des Indes orientales vuodelta 1708. Leguat kumppaneineen rantautui Rodriguesille vuonna 1691 ja he asuivat saarella kaksi vuotta. Leguat kuvailee rodriguezindodon kesyksi ja etenkin nuorten yksilöiden aromia herkulliseksi. Metsästys ja villiintyneiden kissojen saalistus romahduttivat lajin kannan, ja rodriguezindodo kuoli sukupuuttoon mahdollisesti jo 1730-luvulla, mutta viimeistään 1760-luvulla. Yhtään kokonaista yksilöä ei ole säilynyt, vain suuri joukko yksittäisiä luita on kerätty ja museoitu. == Katso myös == * Mauritiuksendodo * Réunioniniibis eli ”réunionindodo” * Rodriguesinluhtakana * Rodriguesinyöhaikara * Rodriguezinkaija == Lähteet == == Aiheesta muualla == * ITIS: Pezophaps solitaria Luokka:Kyyhkylinnut Luokka:Sukupuuttoon kuolleet linnut
Terneiles

OAO Terneiles (venäjäksi ОАО "Тернейлес") Primorjen aluepiirissä sijaitseva yhdeksän tytäryritystä omistava suuri mekaanisen puunjalostusteollisuuden yritys, joka sai 2000-luvun alussa suuret hakkuuoikeudet alkuperäiskansalle osoitetuille metsäalueelle. ==Tytäryhtiöt== * OAO Amgu ("Амгу"), metsänhoitoyhtiöAmgu *Melnitšnoje ("Мельничное") *Rošhšisnki KLPH ("Рощинский КЛПХ") *ZAO PTS Hardvud ("ПТС Харвуд"), kovien puulajien jalostus, PlastunTerneyles *OAO Plastun ("Пластун"), levytehdas, Plastun *ZAO STS Teknovud ("СТС Текновуд"), pehmeiden puulajien jalostus, Plastun *Dalvud ("Дальвуд") ==Lähteet== luokka:Primorjen aluepiiri Luokka:Metsäteollisuusyhtiöt Luokka:Venäläiset teollisuusyritykset
H-talo

H-talo (aiemmin myös H-tavaratalo) on 1. maaliskuuta 1966 avattu, Suomen ensimmäinen kauppakeskus. Se sijaitsee Kuopion torin lounaiskulmalla. Kauppakeskuksen kolmeen kerrokseen on sijoittunut noin 15 liikettä. Vuonna 2007 H-talon kävijämäärä oli 2,3 miljoonaa ihmistä. Kauppakeskuksen 4 400 neliömetriä liiketilaa sisältävän rakennuksen on suunnitellut kuopiolainen arkkitehti Kaj Michael, mutta sitä on uudistettu useaan otteeseen. ==Historia== Kauppakeskuksen tontti on ollut 1800-luvulta alkaen Hallmanien kauppiassuvun hallussa. Ensimmäisen rakennushakemuksen, silloisen Pohjoisen Vuorikadun ja Kauppakadun kulmaan teki Birger Hallman vuonna 1882. 1900-luvun alussa asuintilojen lisäksi talossa sijaitsi Hallman-yhtiöiden pääkonttori sekä lentoyhtiö Aeron (nyk. Finnair) toimisto. 1950-luvulla kortteliin sijoittui Kuopion paitatehdas, mutta seuraavalla vuosikymmenellä sen puurakennus purettiin nykyisen kauppiastavaratalon tieltä. Tammikuussa 2016 uutisoitiin Kuopion torinkulman kehittämishankkeesta, joka saattaisi vaikuttaa myös H-taloon. ==Lähteet== *H-talon kotisivu ===Viitteet=== Luokka:Kuopion kauppa- ja ostoskeskukset Luokka:Multimäki
Themisto

Themisto () oli kreikkalaisessa mytologiassa Athamaan kolmas ja viimeinen vaimo. Lähteistä riippuen hän synnytti tälle joko kaksiHyginus: Fabulae i (engl. käännös). tai viisi lasta.Apollodoros: Bibliotheke ('Kirjasto') 1.9.2 (engl. käännös). Kun Athamas palasi toisen vaimonsa Inon luokse, Themisto halusi kostaa Inolle surmaamalla kaikki tämän lapset. Niin hän käski palvelijansa pukea kaikki lapsensa valkoisiin ja Inon lapset mustiin vaatteisiin. Ino kuitenkin vaihtoi vaatetusten värit, ja pimeässä Themisto surmasikin vahingossa omat poikansa. Asian selvittyä hänelle hän surmasi itsensä.Hyginus: Fabulae iv (engl. käännös). == Muita saman nimisiä hahmoja == * Themisto oli yksi nereideistä, Nereuksen ja Doriin tyttäristä.Hesiodos: Jumalten synty 240–264 (engl. käännös) * Themisto oli Arkaan äiti, jota useimmiten kutsuttiin Kallistoksi. == Lähteet == Luokka:Kreikkalainen mytologia
Gruppa Titan

Gruppa Titan () on monialainen venäläinen holdingyhtiö, joka toimii Arkangelin alueella. Yritysyhmän perusti lääkäri Vladimir Kruptšak vuonna 1990, jolloin se aloitti polttoainekaupalla. Vuonna 2009 Gruppa Titaniin kuuluu noin 20 yritystä. Sen perustoiminta on metsäteollisuudessa. Yhtymän hallussa on Luoteis-Venäjän suurin sahayritys Lesozavod 25 sekä yhdeksän puunkorjuuyhtiöitä, jotka ensisijaisesti toimittavat puuta Lesozavod 25:lle ja Arkangelin kartonkitehtaalle. Yhtiön muita toimialoja ovat kiinteistöala, hotelli- ja matkailuala (hotelli Dvina sekä Malyje Karely -matkailukylä), turvallisuuspalvelut sekä ajoneuvojen huolto- ja varaosapalvelut. 2000-luvun alussa yhtiö oli myös hallinnoimassa Novodvinskissä sijaitsevaa suurta Arkangelin kartonkitehdasta, jonka pääomistus kuitenkin on itävaltalaisella holdingyhtiöllä.Arkangelin kombinaatti metsäsodan kohteena Metla. Idän metsätieto. 2004. ==Tytäryhtiöitä== ===Puunkorjuu=== *Karpogoryles (ООО «Карпогорылес»), Pinegan piiri Лесозаготовительные предприятия . Gruppa Titan **200 000 m³/v, 400 työntekijää ,18 metsätraktoria: Caterpillar, Volvo, HSM, Rottne, Sennebogen, perustettu 2002 *Pinežjeles (ООО «Пинежьелес»), Pinegan piiri **120 000 m³/v, 200 työntekijää, 6 metsätraktoria: Caterpillar, Volvo * Ust-Pokšengski LPH (ОАО «Усть-Покшеньгский ЛПХ»), Pinegan piiri **380 000 m³/v, 550 työntekijää, > 20 metsätraktoria: Caterpillar, Rottne, Volvo, perustettu 1983 *Velskoje LPP (ОАО «Вельское ЛПП»), Velskin piiri **60 000 m³/v, 200 työntekijää, 3 metsätraktoria: Rottne, Sennebogen * Belomorskaja splavnaja kompanija (ООО «Беломорская сплавная компания»), Primorjen piiri **80 000 m³/v, laiva, kahdeksan proomua, seitsemän hinaajaa, Volvo, Rottne 2003 *Šalakušales (ОАО «Шалакушалес»), Njandoman piiri **200 000 m³/v, 500 työntekijää, 8 metsätraktoria: Caterpillar, Rottne, Volvo, perustettu 1983 * Dmitrijevski LPH (ОАО «Дмитриевский ЛПХ»), Ustjan piiri **200 000 m³/v, 370 työntekijää, > 10 metsätraktoria: Caterpillar, Rottne, Volvo, perustettu 1936 *Sjamženski LPH (ОАО «Сямженский ЛПХ»), Vologdan alue **130 000 m³/v, 250 työntekijää, Rottne ==Sahateollisuus== *ZAO Lesozavod 25, Šalakuša ==Lähteet== luokka:Arkangelin alue Luokka:Venäläiset holdingyhtiöt
Gerdy Troost

Gerhardine ”Gerdy” Troost o.s. Andresen (3. maaliskuuta 1904 Stuttgart – 30. tammikuuta 2003 Bad Reichenhall) oli saksalainen arkkitehti, Adolf Hitlerin suosikkiarkkitehdin Paul Ludwig Troostin vaimo ja Hitlerin ystävä.Troost- Andresen, Gerdy ww2gravestone.com. Viitattu 9.4.2019. Gerdy tutustui arkkitehti Paul Ludwig Troostiin 1923. Seuraavana vuonna he muuttivat yhdessä Müncheniin ja menivät naimisiin 1925. Hän tutustui Hitleriin miehensä kautta 1930 ja liittyi itsekin Saksan kansallissosialistiseen työväenpuolueeseen 1932. Paul Ludwig kuitenkin kuoli 1934, ja Gerdy otti miehensä yrityksen johtoonsa yhdessä Leonhard Gallin kanssa. Gerdy pysyi Hitlerin ystävänä ja oli tämän seurana taidenäyttelyvierailuilla. He keskittyivät suunnittelemaan tilaustöinä taide-, lahja- ja sisustusesineitä natsi-Saksan johtajille sekä osallistuivat muun muassa Paul Ludwig Troostin suunnitteleman Münchenin Saksalaisen taiteen talon Haus der Deutschen Kunstin rakentamiseen. Gerdy toimi talon johtokunnassa. Hitlerin syntymäpäivänä vuonna 1937 Gerdy nimitettiin saksalaisen arkkitehtuurin professoriksi. Seuraavana vuonna hän julkaisi natsi-Saksan rakennusarkkitehtuuria käsittelevän kirjan Das Bauen im neuen Reich. Gerdy pysytteli Hitlerin lähettyvillä toimien neuvonantajana arkkitehtonisissa kysymyksissä sodan loppuun asti. Sodan jälkeen denatsifikaatio-oikeus antoi hänelle lievän tuomion natsien tukemisesta ja yhteistyöstä: hän sai sakkoja 500 markkaa ja hänet asetettiin ammatinharjoituskieltoon kymmeneksi vuodeksi. Kiellon jälkeen Gerdy jatkoi työtä arkkitehtina. Vuoden 1945 jälkeen hän oli Winifred Wagnerin läheinen ystävä. ==Teoksia== * Das Bauen in neuen Reich ==Lähteet== Luokka:Saksalaiset arkkitehdit Luokka:Natsi-Saksan henkilöt Luokka:Saksalaiset kansallissosialistit Luokka:Vuonna 1904 syntyneet Luokka:Vuonna 2003 kuolleet
Lyhytnokkakakadu

Lyhytnokkakakadu (Zanda latirostris) on australialainen papukaijalaji. == Koko ja ulkonäkö == Lyhytnokkakakadun pituus on 53–58 cm ja paino keskimäärin 730 g. Sen höyhenpuku on musta, kaulan sivuilla ja pyrstössä on valkoiset kuviot. Koiraan nokka on kokonaan musta ja paljas silmärengas on tumman vaaleanpunainen, kun taas naaraan nokka on vaaleanharmaa, silmärengas on harmaa ja poskilaikku pienempi. Laji luettiin aikaisemmin mustakakadun (Zanda funereus) alalajiksi. == Esiintyminen == Lyhytnokkakakadut elävät Lounais- Australiassa. Lajin kokonaispopulaatio on noin 60 000 yksilöä, joka on jakaantunut neljään erillispopulaatioon. Lajin taantuminen alkoi 1970-luvulla ja se on uhanalainen. Suuri osa sen elinympäristöstä on muokattu vehnäpelloiksi. Lajin munia ja poikasia myös kerätään laittomasti. == Elinympäristö == Lyhytnokkakakadut elävät kuivahkoilla metsä- ja pensaikkomailla, etenkin eukalyptusmetsiköissä. Ne lisääntyvät enimmäkseen sisämaassa ja pesimättömien lintujen parvet vaeltelevat rannikkoseuduilla. Parvissa saattaa olla jopa 5 000 yksilöä. == Lisääntyminen == Pesä on yleensä joko elävän tai kuolleen eukalyptuspuun kolossa. Pari valitsee yleensä aina uuden pesäkolon. Pesäkolon syvyys vaihtelee 0,25 metristä kuuteen metriin. Naaras munii yhden tai kaksi munaa, joita se hautoo 28–29 päivää. Kaksimunaisissa pesissä 95 %:ssa tapauksia myöhemmin kuoriutunut poikanen kuolee 48 tunnin kuluessa. Aluksi naaras huolehtii yksin poikasesta, parin- kolmen viikon kuluttua myös koiras osallistuu ruokintaan. Poikaset jättävät pesän 10–11 viikon ikäisinä, mutta ovat vielä sen jälkeen riippuvaisia emoistaan useiden kuukausien ajan. Naaras on sukukypsä neljän tai viiden vuoden ikäisenä. Lyhytnokkakakadut elävät luonnossa vähintään 19-vuotiaiksi. == Ravinto == Lyhytnokkakakadut syövät puiden siemeniä (Banksia, Dryandra, Hakea, Grevillea, Allocasuarina, Eucalyptus, Pinus), kukkivien puiden mettä (Dryandra, Lambertia, Callistemon, Banksia ja Eucalyptus) sekä hyönteisten toukkia. == Lähteet == * Carnaby’s Black-cockatoo === Viitteet === Luokka:Mustakakadut Luokka:Uhanalaiset linnut
Nitrosyylikloridi

Nitrosyylikloridi (ClNO) on kloorin, typen ja hapen muodostama molekyyliyhdiste, jota syntyy muun muassa kuningasveden hajoamistuotteena. Huoneenlämpötilassa aine on kellertävä ja pistävän hajuinen kaasu. Nesteenä aine on punaista. == Valmistus == Nitrosyylikloridia voidaan valmistaa monella eri tavoilla. Yksi käytetyimmistä tavoista on nitrosyylikloridin kerääminen kuningasveden valmistuksen yhteydessä. Tässä reaktiossa reagoivat vahvat typpihappo- ja suolahappoliuokset. Reaktion sivutuotteena syntyy kloorikaasua. :3 HCl + HNO3 → NOCl + Cl2 \+ 2 H2O Vaikka kuningasvettä oli käytetty metallien liuottamiseen jo kauan, vasta 1831 Edmund Davy huomasi nitrosyylikloridikaasun muodostumisen. Ainetta voidaan valmistaa myös eri typen oksidien reaktioilla. Typpioksidin hapettamisessa syntyy dityppitrioksidia, joka reagoi suolahapon kanssa muodostaen nitrosyylikloridia. :2 NO + ½ O2 → N2O3 \+ 2 HCl → 2 NOCl + H2O Nitrosyylikloridia syntyy myös typpidioksidin ja suolahapon reagoidessa keskenään. :NO2 \+ 2 HCl → NOCl + H2O + ½ Cl2 Ainetta on mahdollista valmistaa myös dityppitrioksidin ja tionyylikloridin reaktiolla. :N2O3 \+ SOCl2 → 2 NOCl + SO2 Myös nitrosyylirikkihapon ja suolahapon reaktio tuottaa nitrosyylikloridia. :NOHSO4 \+ HCl → NOCl + H2SO4 == Käyttö == Nitrosyylikloridia käytetään muun muassa orgaanisessa synteesissä nitroso- ja α-kloorioksiimiyhdistetiden tuottamiseen. == Turvallisuus == Aine on myrkyllistä ja aiheuttaa hengitettynä hengenahdistusta ja yskää. Aine on voimakas hapetin ja kykenee myös syövyttämään metalleja. Nitrosyylikloridin reagoidessa veden kanssa reaktiotuotteina syntyy suolahappoa ja typen oksideja. Veteen joutuessaan aine on eliöstölle vaarallista. == Lähteet == Luokka:Kloridit
Russian Timber Group

Russian Timber Group Limited on Jerseylle rekisteröity mekaanisen metsäteollisuuden holdingyhtiö, joka toimii Venäjän federaatiossa Amurin ja Irkutskin alueilla. Sillä on 3, 3 miljoonaa kuutiometriä vuosittaisia hakkuuoikeuksia. Yhtiö vie puutuotteita pääasiassa Kiinaan. ==Sahat== *OOO LPKH Taježny, Amurin alue * OAO LPK TyndaLes, Amurin alue *ZAO Kirenskles, Jantal, Irkutskin alue *SP SEL Tariku, Igima, Irkutskin alue *OOO Rudnogorskoje, Rudnogorskoje/Igima, Irkutskin alue *OOO LDK Igima, suunniteltu aloittavaksi syksyllä 2008 ==Aiheesta muualla== * Russian Timber Group Limited . Agriprods.com luokka:Irkutskin alue luokka:Amurin alue luokka:Mekaaninen metsäteollisuus Luokka:Metsäteollisuusyhtiöt Luokka:Venäläiset teollisuusyritykset Luokka:Venäläiset holdingyhtiöt